
Metodický list na tému: Tuky, sladkosti, soľ
Aktivita č. 2  Priprav si vlastnú zdravú desiatu (Make a Healthy Lunchbox)

Cieľ, zameranie aktivity:  Cieľom tejto aktivity bolo, aby sa žiaci zamysleli nad zložením svojej desiaty a zároveň si pomocou zábavného interaktívneho programu vytvorili vlastnú zdravú desiatu. Žiaci si mali uvedomiť dôležitosť konzumácie zdravej stravy. Popri tomto sa žiaci stretli so slovnou zásobou týkajúcou sa jedla, ktorú už poznajú a oboznámili sa aj s novými slovíčkami.

Vyučovací predmet: anglický jazyk; 6. ročník; téma: Tuky, sladkosti, soľ (Jedlo)

Pomôcky: Interaktívna tabuľa a pero

Príprava: Na webstránke FOOD a fact of life sme si vybrali aktivitu vhodnú pre žiakov 
6. ročníka, súvisiacu s dennou témou Tuky, sladkosti, soľ. Simulácia prípravy vlastnej zdravej desiaty bola primeraná jazykovým schopnostiam žiakov a taktiež tematicky vhodná.
(http://www.foodafactoflife.org.uk/Activity.aspx?contentId=56&sectionId=61&siteId=14)

Postup / realizácia: Žiaci si v programe najprv vybrali zdravé pečivo a následne dotvárali celú desiatu. Na konci dostali spätnú väzbu v podobe tabuľky s prehľadom zastúpenia rôznych typov potravín obilniny, mliečne výrobky, ovocie a zelenina atď. Program ich
upozorňoval na to, čo im v ich zdravej desiate chýba a čomu by sa mali vyhýbať.

Zhrnutie:  Aktivita mala u žiakov veľký úspech. Prepojenie spôsobu ich stravovania a cudzieho jazyka ich zaujala. Žiaci sa naučili nielen novú slovnú zásobu týkajúcu sa jedla, ale aj zásady správneho stravovania sa.

